Elmar Bergmann
DEFREM OÜ
elmar@defrem.com	

	21.02.2024 nr 2-14/24/892-1	

Leppetrahvi rakendamise teavitus

Austatud härra Bergmann

Riigi Kaitseinvesteeringute Keskuse (RKIK) ja Kaitseväe ning ühispakkujate DEFREM OÜ ja Pärnu Graniit OÜ vahel sõlmiti 15.09.2023 raamlepingu nr 2-2/22/389-1 alusel hankeleping nr 2-2/23/389-3. Hankelepingu punkti 1.4. kohaselt oli kauba tarneaeg maksimaalselt 4 kuud hankelepingu sõlmimisest, seega hiljemalt 15.01.2024. 

05.02.2024 teavitasime Teid e-posti teel, et tulenevalt raamlepingu punktist 3.12, on ostjal õigus kauba tähtaegselt üle andmata jätmise korral nõuda müüjalt leppetrahvi kuni 0,25% tähtaegselt üle andmata kauba maksumusest päevas iga üleandmisega viivitatud päeva eest. 

Viimane tarne toimus kauba üleandmise-vastuvõtmise kohta vormistatud saatelehel märgitud kuupäeval 06.02.2024.
Võttes arvesse asjaolu, et kauba tarnetähtaeg on ületatud, rakendab RKIK leppetrahvi vastavalt raamlepingu punktis 3.12. sätestatule järgmiselt:
1.	16.01.2024- 17.01.2024, tarnitud kauba maksumus 2 010,00 € km-ta;
2.	16.01.2024- 19.01.2024, tarnitud kauba maksumus 16 320,00 € km-ta;
3.	16.01.2024- 29.01.2024, tarnitud kauba maksumus 19 720,00 € km-ta;
4.	16.01.2024- 06.02.2024, tarnitud kauba maksumus 20 400,00 € km-ta.
Kokku on leppetrahv 0,25% tähtaegselt üle andmata kauba maksumusest päevas kuni üleandmise-vastuvõtmise kohta vormistatud saatelehe allkirjastamise kuupäevani (kaasa arvatud) 1 999,08 eurot käibemaksuta.

Peale viimast tarnet edastasite 09.02.2024 selgitava kirja kauba vastuvõtmisel tekkinud probleemist, mis tekitas Teile lisakulu (territooriumil lume lükkamine 35,00 € km-ta ja upitaja rent 75,00 € km-ta).
RKIK arvestab maha leppetrahvi summast Teile tekitatud eelnimetatud lisakulutused, mis tekkisid kauba vastuvõtmisel.
Leppetrahvi summa on 1 889,08 eurot käibemaksuta.
Lepingu üldtingimuste punkti 4.2. kohaselt on leppetrahv kokkulepitud kohustuse täitmise tagamiseks, mitte kohustuse täitmise asendamiseks.
Lepingu üldtingimuste punkti 4.6. kohaselt on asutusel õigus arvestada asutuse poolt esitatud leppetrahvinõuete summad ja kahjuhüvitiste summad maha täitjale tasumisele kuuluvast tasust. 
Ostja arvestab leppetrahvi nõude summa maha müüjale tasumisele kuuluvast tasust.

Lugupidamisega

(allkirjastatud digitaalselt)

Ivar Janson
hangete osakonna juhataja

Lehti Peri
+372 5886 0855 lehti.peri@rkik.ee